અમદાવાદ: રાજ્ય સરકારે દારૂ અંગે કડક કાયદા બનાવ્યા છે. બીજી બાજુ થર્ટી ફસ્ટની ઉજવણી માટે આવતા દારૂના જથ્થાને પકડવા પોલીસે પણ દોડતી થઈ છે. છેલ્લા એક અઠવાડિયામાં નરોડા, બાપુનગર, દરિયાપુર, ગોમતીપુરથી દારૂનો જથ્થો પકડી પાડી બુટલેગરો વિરુદ્ધમાં કડક કાર્યવાહી હાથ ધરી છે. ગઇ કાલે મોડી રાતે બુટલેગરોને ઘરે દારૂ હોમ ડિલિવરી આપવા માટે આવેલી બે મહિલા સહિત ત્રણ ખેપિયાની કાગડાપીઠ પોલીસ ધરપકડ કરી છે. તેમની પાસેથી કવાર્ટરની 300 બોટલ મળી આવી છે.